બોલિવૂડમાં ટ્વિંકલ ખન્નાનું કરિયર ભલે ખાસ સફળ ન રહ્યું હોય, પરંતુ લેખિકા તરીકે તેણે ખૂબ પ્રસિદ્ધિ મેળવી છે. તે લીડિંગ ડેઇલીમાં એક કોલમ લખે છે અને તેના બે પુસ્તકો પણ પ્રકાશિત થઇ ચૂક્યાં છે, જે ખાસા લોકપ્રિય પણ થયા છે. સોશ્યલ મીડિયા પર પણ તે ખૂબ એક્ટિવ છે અને મોટા મુદ્દાઓ પર ડર્યા વગર પોતાનો સ્પષ્ટ મત રજૂ કરે છે. હાલમાં જ ટ્વિંકલે પોતાના ઓફિશિયલ સોશ્યલ મીડિયા પર એક તસવીર પોસ્ટ કરી હતી, જેમાં તે પુસ્તકોના ઢગલા વચ્ચે પુસ્તકો પર જ બેઠેલી દેખાય છે. આ તસવીરને કારણે ટ્વિંકલ ખન્નાને સોશ્યલ મીડિયા પર ખૂબ ટ્રોલ કરવામાં આવી રહી છે.